lv lv es lv en lv en ceb lv lv fi es es lv lv lv fr ceb lv lv lv es lv lv lv lv lv lv lv lv lv hbs_lat es lv lv lv en lv lv lv en lv hbs_lat lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv fr lv lv lv uk en eo lv lv lv lv en
Ja vēlies doties pārgājienā, bet nezini kur -  es centīšos Tev palīdzēt ar saviem ieteikumiem. Aizsāksim rakstu sēriju, kurā es dalīšos ar dažāda veida pārgājienu maršrutiem. Visi pārgājiena maršruti ir izstrādāti tā, lai tie būtu apļveida, un ikviens varētu atgriezties turpat, kur sāka - pie savas automašīnas vai cita transportlīdzekļa.
Sāksim ar pirmajiem trīs pārgājienu maršrutiem, kas veltīti jūras baudītājiem. Jūra pievelk ar savu spēku un bieži vien izjūtam alkas aizbraukt līdz jūrai, bet parasti tas ir gājiens uz priekšu un gājiens atpakaļ, kas bieži vien jau šķiet mazliet garlaicīgi. Tādēļ es piedāvāju trīs maršrutus, kuros nevajadzēs iet pa to pašu ceļu atpakaļ, bet būs iespēja izbaudīt arī citus segumus un skatus.
Pēc grūtības pakāpes visi šie maršruti ir viegli, ņemot vērā to, ka pa ceļam nav daudz šķēršļu, nav jāpievar lieli kalni vai jābrien pāri upēm, taču jārēķinās, ka iešana pa smiltīm arī prasa vairāk spēka nekā skaista meža taciņa.
Pie jūras dzīve mana - Buļļuciems
Nokļūšana: ar personīgo transportu vai vilcienu
Sākums/beigas: dzelzceļa stacija “Lielupe”
Garums: ~12,5 km (alternatīvais ceļš ~ 7 km)
Dižkoki – Priedes Karalis un Karaliene
Veicot šo pārgājienu maršrutu, vari nokļūt “pasaules malā” – vietā, kur jūra satiekas ar Lielupi. Turp ved ceļš gar mežu līdz pat Ragakāpas dabas parkam, tad cauri parkam, līdz pat jūrai. Pirms ieejas Ragakāpas dabas parkā, ir iespēja papildināt savus pusdienu krājumus vietējā Buļļuciema veikalā. Ragakāpas dabas parkā ir iespēja apskatīt dižkokus – Priedes Karali un Karalieni. Pie dižkokiem ir iespēja izvēlēties veikt lielo vai mazo apli. Mazais aplis (dzeltenā līnija kartē) ved pa dabas parka laipu gar Jūrmalas Brīvdabas muzeju un, sasniedzot jūru, tas ved atpakaļ uz sākumu. Lielais aplis (zilā līnija kartē) ved gar pašu sētu dabas parka teritorijā un, sasniedzot jūru, taka būs pavisam tuvu Lielupes ietekai jūrā. Lielisks maršruts skaista meža un jūras baudīšanai.
Starp divām upēm izvēlēties jūru - Bolderāja
Nokļūšana: ar personīgo transportu vai autobusu
Sākums/beigas: automašīnu stāvlaukums (Parādes iela 36)
Paula Jaunzema akmens skulptūru parks
Absolūti burvīgs pārgājiena maršruts, jo savos nepilnos 17 kilometros spēj būt tik dažāds un ne mirkli neradīt garlaicības sajūtu. Maršruts sākas no bruģētas promenādes viena kilometra garumā, kas ved taisni līdz jūrai. Tālāk seko vairāku kilometru garš ceļš gar jūru, līdz pat vietai, kur jūra izgāzusi kaudzēm koku un vietai, kur Lielupe ietek jūrā. Tur, kur pretējā pusē ved iepriekšējais pārgājiena maršruts un “pasaules mala”. Tālāk maršruts ved gar Lielupes krastu un pagriežas nost uz Buļļupes krastu. Tur arī vērojamas milzīgās Paula Jaunzema akmens skulptūras. Ceļš atpakaļ ved pa mežiņu, bet pašā noslēgumā gar šosejas malu.
Pa garāko promenādi – Carnikava
Nokļūšana: ar personīgo transportu vai vilcienu
Sākums/beigas: Carnikavas Novadpētniecības centrs vai dzelzceļa stacija “Carnikava”
Garums: ~9 km (+1 km katrā virzienā, ja ceļu uzsāk stacijā)
Sākumā maršruts ved gar Gauju, tālāk cauri mežam līdz pat pludmalei. Ejot pa pludmali var aiziet līdz galējam punktam – Gaujas ietekai jūrā. Atpakaļ gan ceļš tikai taisns, bet ne mazāk skaists. Vietām jūra pienākusi tik tuvu kraujai, atstājot pludmalei vien nepilnu metru. Atliks vien ar viļņiem spēlēt spēli – kurš pirmais paspēs noskriet – vilnis vai Tu. Maršruta noslēgumā skaisti nepilni divi kilometri pa garāko cietā seguma jūras promenādi. Pēc saulrieta, tumsā un klusumā ejot, var piedzīvot lielisku relaksējošu meditāciju.
Ņem ģimeni līdzi un dodies jūru sveikt! Turpini sekot līdzi, jo pavisam drīz padalīšos ar jauniem, interesantiem maršrutiem!
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Turpinām pārgājienu maršrutu rakstu sēriju. Šoreiz dalos ar pārgājienu m...
Bieži saņemu jautājumus, kur Latvijā var doties pārgājienā. Grūti uzreiz...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved